3
 ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ

	2022-жылдын «19» майы
	         № 84
	   Бишкек шаары




Медициналык буюмдарды каттоо, алардын коопсуздугун, сапатын жана натыйжалуулугун экспертизалоо эрежелерине өзгөртүү киргизүү жөнүндө

2014-жылдын 29-майындагы Евразия экономикалык бирлиги жөнүндө келишимдин 31-беренесинин 2-пунктуна,  2014-жылдын 23-декабрындагы Евразия экономикалык бирлигинин алкагында медициналык буюмдарды (медициналык буюмдарды жана медициналык техниканы) жүгүртүүнүн бирдиктүү принциптери жана эрежелери жөнүндө макулдашуунун 
4-беренесинин 2 жана 4-пункттарына, Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламетине № 1 тиркеменин 
92-пунктуна ылайык   Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2016-жылдын 
12-февралындагы № 46 чечими менен бекитилген Медициналык буюмдарды каттоо, алардын коопсуздугун, сапатын жана натыйжалуулугун экспертизалоо эрежелеринин 1-пунктунун экинчи абзацы төмөнкүдөй редакцияда баяндалсын:
  «Ушул Эрежелердин талаптары жүгүртүлүшү Бирликке мүчө мамлекеттердин (мындан ары – мүчө мамлекеттер) мыйзамдары менен жөнгө салынуучу медициналык буюмдарга жана аскердик аракеттердин шартында, өзгөчө кырдаалдардын келип чыгышында, аларды жоюу жана алдын алууда, курчап турган адамдар үчүн коркунуч туудурган эпидемиялык оорулардын жайылуу коркунучунда, жагымсыз химиялык, биологиялык, радиациялык факторлордун таасиринин натыйжасында келип чыккан оорулардын жана жабыркоолордун алдын алууда, диагностикалоодо жана дарылоодо, мүчө мамлекеттердин рынокторунда медициналык буюмдардын жоктугунда же жок болуу коркунучунда мүчө мамлекеттердин жок дегенде бирөөсү тарабынан экономикалык чектөө чараларынын киргизүү шарттарында  колдонулган медициналык буюмдарга карата колдонулбайт.».
2.  Бул Чечим расмий жарыяланган датадан тартып 10 календардык күн өткөндөн кийин күчүнө кирет.  

